CELEX: 62013CB0027
Language: el
Date: 2014-04-04 00:00:00
Title: Υπόθεση C-27/13: Διάταξη του Δικαστηρίου (τμήμα μείζονος συνθέσεως) της 4ης Απριλίου 2014 [αίτηση του Schleswig-Holsteinisches Oberlandesgericht (Γερμανία) για την έκδοση προδικαστικής αποφάσεως] — Flughafen Lübeck GmbH κατά Air Berlin plc & Co. Luftverkehrs KG (Άρθρο 99 του Κανονισμού Διαδικασίας — Κρατικές ενισχύσεις — Άρθρα 107 ΣΛΕΕ και 108 ΣΛΕΕ — Πλεονεκτήματα που χορηγούνται από δημόσια επιχείρηση, η οποία εκμεταλλεύεται αεροδρόμιο, σε αεροπορική εταιρία χαμηλού κόστους — Απόφαση περί κινήσεως επίσημης διαδικασίας έρευνας — Υποχρέωση των δικαστηρίων των κρατών μελών να συμμορφωθούν προς την περιλαμβανόμενη στην απόφαση αυτή εκτίμηση της Επιτροπής όσον αφορά την ύπαρξη ενισχύσεως)

11.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/3
            
         Διάταξη του Δικαστηρίου (τμήμα μείζονος συνθέσεως) της 4ης Απριλίου 2014 [αίτηση του Schleswig-Holsteinisches Oberlandesgericht (Γερμανία) για την έκδοση προδικαστικής αποφάσεως] — Flughafen Lübeck GmbH κατά Air Berlin plc & Co. Luftverkehrs KG
   (Υπόθεση C-27/13) (1)
   
   ((Άρθρο 99 του Κανονισμού Διαδικασίας - Κρατικές ενισχύσεις - Άρθρα 107 ΣΛΕΕ και 108 ΣΛΕΕ - Πλεονεκτήματα που χορηγούνται από δημόσια επιχείρηση, η οποία εκμεταλλεύεται αεροδρόμιο, σε αεροπορική εταιρία χαμηλού κόστους - Απόφαση περί κινήσεως επίσημης διαδικασίας έρευνας - Υποχρέωση των δικαστηρίων των κρατών μελών να συμμορφωθούν προς την περιλαμβανόμενη στην απόφαση αυτή εκτίμηση της Επιτροπής όσον αφορά την ύπαρξη ενισχύσεως))
   2014/C 261/04
   Γλώσσα διαδικασίας: η γερμανική
   
      Αιτούν δικαστήριο
   
   Schleswig-Holsteinisches Oberlandesgericht
   
      Διάδικοι στην υπόθεση της κύριας δίκης
   
   Flughafen Lübeck GmbH
   
      κατά
   
   Air Berlin plc & Co. Luftverkehrs KG
   
      Διατακτικό
   
   
               1)
            
            
               Όταν, κατ’ εφαρμογήν του άρθρου 108, παράγραφος 3, ΣΛΕΕ, η Ευρωπαϊκή Επιτροπή έχει κινήσει την προβλεπόμενη στην παράγραφο 2 του ως άνω άρθρου επίσημη διαδικασία έρευνας σχετικά με υπό εκτέλεση μέτρο το οποίο δεν της έχει κοινοποιηθεί, εθνικό δικαστήριο στο οποίο έχει γίνει προσφυγή με σκοπό την διακοπή εκτελέσεως του μέτρου αυτού και την ανάκτηση των ήδη καταβληθέντων ποσών υποχρεούται να λάβει όλα τα αναγκαία μέτρα προκειμένου να αντιμετωπιστεί ενδεχόμενη διαπίστωση παραβιάσεως της υποχρεώσεως αναστολής εκτελέσεως του ως άνω μέτρου.
               Προς τον σκοπό αυτόν, το εθνικό δικαστήριο μπορεί είτε να αναστείλει την εκτέλεση του επίμαχου μέτρου και να απαιτήσει την ανάκτηση των ήδη καταβληθέντων ποσών, είτε να διατάξει προσωρινά μέτρα προκειμένου να προστατεύσει, αφενός, τα συμφέροντα των εμπλεκομένων μερών και, αφετέρου, το πρακτικό αποτέλεσμα της αποφάσεως της Επιτροπής περί κινήσεως της επίσημης διαδικασίας έρευνας.
            
         
               2)
            
            
               Εθνικό δικαστήριο δεν μπορεί, σε περίπτωση όπως η επίμαχη στην υπόθεση της κύριας δίκης, να αναστείλει την ενώπιόν του διαδικασία μέχρις ολοκληρώσεως της επίσημης διαδικασίας έρευνας.
            
         
      (1)  ΕΕ C 171 της 15.06.2013.